《醉落魄·丙寅中秋》
宋代·郭应祥

琼楼玉宇。分明不受人间暑。寻常岂是无三五。惟有今宵，皓彩常同普。
素娥阅尽今和古。何妨小驻听吾语。当年弄影婆娑舞。妙曲虽传，毕竟人何许。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。